קאן אם מרחיבה את סדרת המאבריק - 4X4 אתר השטח הישראלי
מותג BRP Can-Am בישראל מרחיב את סדרת רכבי השטח מדגמי המבריק בדגם כניסה זול. ה-Maverick Sport מציע כלי לטיילים ברוחב של 60 אינץ'. הדגם החדש מצויד במנוע ROTAX 976 cc , V-twin אטמוספרי המוכר והאמין בהספק של 75 כ"ס, עם חבילת אבזור מקורית. מחיר ה-Maverick Sport יחל מ-106,950 שקלים.
"המבריק ספורט הוא החיבור בשטח של האנשים הקרובים ביותר שמחפשים יחד את החוויה שהטבע נותן בנהיגת שטח מהנה ובטוחה. הוא רכב השטח החדשני והטוב ביותר לחובבי הספורט המוטורי שרוצים את התמורה הטובה ביותר בהישג יד", אומר רם עוזיאל, סמנכ"ל עופר אבניר, יבואן קאן-אם לישראל.
המבריק ספורט מציע מנוע תוצרת ROTAX בתצורת V-twin, בנפח 976 סמ"ק המספק 75 כ"ס. המנוע, מקורר נוזל, עם הזרקת דלק ומצערת תאוצה אלקטרונית חכמה (ITC). תמסורת תגובה מהירה (QRS) בעלת אוורור משופר וחיישן בקרת רצועה. למבריק ספורט תיבת הילוכים 2WD/4WD עם נעילת דיפרנציאל קדמי מסוג Visco-Lok.
המבריק ספורט באורך של 302.2 ס"מ מציע בסיס גלגלים ארוך של 230.1 ס"מ, רוחב של 152.4 ס"מ, גובה של 180.6 ס"מ ומרווח גחון של 30.5 ס"מ. המתלים הקדמיים כוללים זרועות A כפולות, מוט מייצב ומהלך מתלה של 29.2 ס"מ עם בולמי FOX 2.0 PODIUM. המתלים האחוריים כוללים זרוע נגררת ומוט מייצב, מהלך מתלה של 30.5 ס"מ ובולמי FOX 2.0 PODIUM. הדגם החדש כולל כלוב בטיחות משופר, מושבים ארגונומיים, חישוקי אלומיניום 12' עם צמיגי מקסיס.
קישורים לדגמים נוספים של קאן-אם: